
Kokouksen laillisuus ja päätösvaltaisuus<br>
YMPLTK 22.03.2022 § 107<br>
Kuntalain 103 §:n mukaan toimielin on päätösvaltainen, kun enemmän kuin<br>
puolet jäsenistä on läsnä.<br>
Kunnan hallintosäännön 148 §:n mukaan toimielimen kokous on laillinen,<br>
kun kokouskutsu on toimitettu toimielimen jäsenille vähintään neljä (4)<br>
päivää ennen kokousta.<br>
Kiireellisissä tapauksissa kokous voidaan pitää määräaikaa lyhyemmällä<br>
ajalla, mikäli kokouksesta saadaan tieto kaikille jäsenille tai näiden<br>
henkilökohtaisille varajäsenille. Myös milloin kaikki jäsenet ovat paikalla,<br>
kokous voidaan pitää kokouskutsua lähettämättä.<br>
Todetaan, että Leevi Kivistö osallistui kokoukseen Teams-sovelluksen<br>
kautta.<br>
Päätösehdotus<br>
<br>
Kokous todetaan laillisesti koolle kutsutuksi ja päätösvaltaiseksi.<br>
<br>
Päätös<br>
<br>
Ehdotus hyväksyttiin.<br>
<br>

Pöytäkirjantarkastajien valinta<br>
YMPLTK 22.03.2022 § 108<br>
Kunnan hallintosäännön 168<br>
toimielimen päättämällä tavalla.<br>
<br>
§:n<br>
<br>
mukaan<br>
<br>
pöytäkirja<br>
<br>
tarkastetaan<br>
<br>
Päätösehdotus<br>
<br>
Ympäristölautakunta päättää valita keskuudestaan<br>
tarkastamaan tästä kokouksesta laadittavan pöytäkirjan.<br>
<br>
kaksi<br>
<br>
jäsentä<br>
<br>
Päätös<br>
<br>
Pöytäkirjantarkastajiksi valittiin Risto Kailaniemi ja Leena Santamäki.<br>

Esityslistan hyväksyminen<br>
YMPLTK 22.03.2022 § 109<br>
<br>
Päätösehdotus<br>
<br>
Kokouksen esityslista hyväksytään kokouksen työjärjestykseksi.<br>
<br>
Päätös<br>
<br>
Ehdotus hyväksyttiin.<br>
<br>

Oikaisuvaatimus rakennustarkastajan päätökseen 22-0024-T<br>
YMPLTK 22.03.2022 § 110<br>
109/10.03.00/2022<br>
Rakennustarkastaja on hyväksynyt toimenpideluvan kahdelle laiturille<br>
Kuoppalan tilalle Salonsaareen. Laiturit ovat rakennusjärjestyksen<br>
mukaisia ja 34 m pitkiä ja 2 m leveitä hakemuksen mukaan.<br>
Aluehallintovirasto oli antanut 22.11.2017 -------------------------- vesilain<br>
mukaisen päätöksen Nro 247/2017/2 Dnro ESAVI/2128/2017 telakan<br>
laiturien (2 kpl) rakentamiseen. Luparatkaisu koskee kahta 35 metriä pitkää<br>
ja 3 metriä leveää laituria.<br>
Molemmissa päätöksissä on kysymyksessä samat laiturit, jotka ovat jo<br>
paikalle rakennetut.<br>
Oikaisuvaatimuksessa vaaditaan: On selvitettävä, ovatko<br>
aluehallintoviraston ratkaisussa asettamat ehdot laiturien rakentamisesta<br>
toteutuneet ja onko myönnetty lupa mahdollisesti rauennut. Kuoppalan<br>
tilalla on toiminut Vääksyn Telakka Oy. Yhtiö on asetettu konkurssiin<br>
28.12.2021. Kuoppalan tilan 2563792 1 kaupparekisteriin on merkitty<br>
aputoiminimi Ship & Boat Center Päijänne (voimassa 30.8.2021<br>
Aputoiminimen kotisivuilla lukee: ”Ship&Boat Center Päijänne<br>
Venesatama Asikkala” Tämän perusteella on pääteltävissä, että<br>
mahdollisesti toteutuvassa lupapäätöksessä ja toimenpideluvassa mainitut<br>
laiturit tulevat olemaan venesatamana. Eikä siis siinä käytössä, johon niille<br>
on lupa haettu. Vaadin myös, ettei näitä laitureita käytetä<br>
aluehallintoviraston päätöksen vastaisesti satamana. Satamamerkintää LV<br>
1 ei myöskään ole Päijänteen ranta alueiden 2.12.2002 vahvistuneessa<br>
osayleiskaavassa. Lisäksi liitteenä on AVI:n päätöksen ehtoja.<br>
Oikaisuvaatimus on oheisaineistona.<br>
<br>
Valmistelija<br>
<br>
Rakennustarkastaja Tapio Tonteri<br>
puh. 044 778 0273, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Rakennustarkastaja Tonteri Tapio<br>
<br>
Päätösehdotus<br>
<br>
Ei ole ollut tarvetta selvittää AVI:n päätöksen sisältöä. Lupahakemuksessa<br>
yksityishenkilö on hakenut telakan laiturien rakentamista. Satamalle ei ole<br>
haettu lupaa. Ohjeistetaan oikaisuvaatimuksen tekijää olemaan<br>
yhteydessä AVI:n heidän tekemää päätöstä koskevissa asioissa.<br>
<br>
Päätös<br>
<br>
Ehdotus hyväksyttiin.<br>
<br>

Lausunto Tontunniemen ranta-asemakaavan ehdotusvaiheesta<br>
YMPLTK 21.09.2021 § 53<br>
Tontunniemen ranta-asemakaavan laatiminen Salon kylässä on<br>
käynnistynyt maanomistajien aloitteesta. Kunnanhallitus on 14.6.2021, §<br>
181 asettanut kaavan vireille ja hyväksynyt osallistumis- ja<br>
arviointisuunnitelman sekä luonnosvaiheen asiakirjat.<br>
Kaavassa on osoitettu 9 loma-asunnon rantarakennuspaikkaa, joista 4 RArakennuspaikkaa ja 5 RA-1-rakennuspaiokkaa. RA-1-rakennuspaikoilla<br>
kaavamääräys on sama kuin RA-alueilla, mutta RA-1-aluetta koskee lisäksi<br>
seuraava määräys: Alueen leirikeskustoiminta voi jatkua<br>
lomaasuntokäyttöön muuttamiseen asti.<br>
Suunnittelualue sijaitsee Ruotsalaisella Kopsuontien varressa. Etäisyys<br>
Vääksyyn on 15 km ja Lahteen 30 km. Ranta-asemakaava laaditaan<br>
Vantaan seurakuntayhtymän tilalle Tontunniemi 16-417-8-65 ja<br>
suunnittelualueen pinta-ala on noin 23,5 ha sekä peruskartan rantaviivaa<br>
noin 1,7 km. Kaavan on laatinut Karttaako Oy.<br>
Alueen maaperä on pääasiassa karkeudeltaan vaihtelevaa moreenia. Alue<br>
ei ole vedenhankinnalle tärkeää pohjavesialuetta. Muinaisjäännösrekisterin<br>
mukaan alueella ei ole tiedossa muinaisjäännöksiä. Tila on pääosin<br>
metsätalouskäytössä. Osaa tilasta on käytetty Vantaan<br>
seurakuntayhtymän leirikeskuksena, mutta viime vuosina rakennuskanta<br>
on ollut pääosin loma-asuntokäytössä. Alueella on hyväkuntoinen tieverkko<br>
ja rakennuskanta on sähköistetty.<br>
Maakuntakaavassa alue on maaseutumaista aluetta, johon ei kohdistu<br>
maakuntakaavan merkintöjä tai määräyksiä. Alueella ei ole yleiskaavaa.<br>
Rantaosayleiskaavan laatiminen Ruotsalaisen, Kymenvirran ja Rutalahden<br>
alueelle käynnistettiin vuonna 2007. Valtuusto hyväksyi kaavan 22.5.2017,<br>
jonka Hämeenlinnan hallinto-oikeus kumosi 28.5.2018. Alueelle ei ole<br>
laadittu asemakaavaa tai ranta-asemakaavaa.<br>
Luonto- ja maisemaselvitys<br>
Rantaosayleiskaavan laatiminen Ruotsalaisen, Kymenvirran ja Rutalahden<br>
alueelle käynnistettiin vuonna 2007 ja luontoselvitys on tehty pääosin<br>
vuonna 2008. Luontoselvitystä täydennettiin vuonna 2016 viitasammakko-,<br>
sudenkorento ja liito-oravaselvityksellä. Tontunniemen ranta-asemakaavaalueeseen ei kohdistu selvityksen havaintoja.<br>
<br>

Selvitys tehtiin koko tontunniemen tilan alueelle, vaikka tilan koko alue ei<br>
sisälly kaavaan ja rakentaminen kohdistuu vai tilan itäosan ranta-alueelle.<br>
Liito-oravakartoitus kohdennettiin vain sille alueelle, jonne on suunniteltu<br>
rakentamista. Selvitysalueella on tehty maastoinvestoinnit 25.5. ja<br>
27.7.2020 sekä liito-oravakartoitus 17.4.2021. Selvitysalueelle on tehty<br>
suojeltavan luontotyypin rajaus (LTA204904, Tontunniemen<br>
jalopuumetsiköt). Rajaus käsittää kolme lähikkäistä merkittäviltä osin<br>
jalopuista (metsälehmus) koostuvaa metsikköä. Nämä alueet sijaitsevat<br>
kaava-alueen ulkopuolella.<br>
Selvitysalueella ei suojeltujen luontotyyppien lisäksi ole luontoarvoiltaan<br>
erityisen merkittäviä kohteita tai lajistoa. Merkkejä liito-oravasta ei tavattu<br>
liito-oravaselvityksessä. Kaavalla alueen itäosaan esitetty rakentaminen ei<br>
vähennä tai heikennä liito-oravalle sopivia elinympäristöjä. Direktiivilajeista<br>
viitasammakko ja korennot tuskin esiintyvät alueella sopivien<br>
elinympäristöjen puuttuessa. Lepakoille erityisesti sopivia kohteita ei<br>
tavattu. Rakentamiseen suunnitelluille alueille ei sisälly rantakosteikkoja,<br>
ruovikoita tai pikkuluotoja, joten alueen merkitys vesilinnuston kannalta on<br>
vähäinen.<br>
Pesimälinnustokartoituksen tulokset perustuu vain yhteen laskentakertaan<br>
eikä siten ole laji- ja parimäärien osalta kattava. Yleiskuva kertoo<br>
tavanomaisesta, melko häiriöttömän metsäympäristön linnustosta. Alueella<br>
pesii mm. hömö- ja töyhtötiaisia, molemmat uhanalaisia varttuneen metsän<br>
lajeja. Lisäksi kartoituksessa tavattiin vaarantuneiksi luokitelluista lajeista<br>
mm. haarapääsky ja töyhtötiainen sekä joitain silmällä pidettäviä lintulajeja.<br>
Kaavaluonnos<br>
Kaavaluonnoksessa kiinteistöt on jaettu loma-asuntojen korttelialueeseen<br>
(RA), loma-asuntojen korttelialueeseen (RA1) sekä maa- ja<br>
metsätalousalueeseen (M).<br>
Loma-asuntojen korttelialueelle (RA) saa rakentaa yhden loma-asunnon,<br>
vierasmajan sekä sauna- ja talousrakennuksia. Rakennusten<br>
enimmäislukkumäärä on viisi. Rakennuspaikan kokonaisrakennusoikeus<br>
on 6% rakennuspaikan pinta-alasta, mutta kuitenkin enintään 250<br>
kerrosala m2. Rakennusten vähimmäisetäisyys keskiveden mukaisesta<br>
rannasta määräytyy rakennusalan mukaisesti seuraavin poikkeuksin:<br>
<br>
Pohjapinta-alaltaan yli 140 m2 rakennukset, vähimmäisetäisyys<br>
rannasta 50 m.<br>
<br>
Saunan saa sijoittaa rakennusalan ulkopuolelle, ei kuitenkaan S-1<br>
merkinnällä osoitetulle alueelle. Vähimmäisetäisyys rannasta on<br>
o Sauna, jonka kerrosala on enintään 25 m2, 10m<br>
o Sauna, jonka kerrosala on yli 25 m2, 25m<br>

Loma-asuntojen korttelialueella RA1 on muuten saman ehdot, mutta lisänä<br>
niissä on mainittu, että alueen leirikeskustoiminta voi jatkua lomaasuntokäyttöön muuttamiseen asti.<br>
Useammalla loma-asuntojen korttelialueen (RA ja RA1) kiinteistöllä<br>
suojeltavien alueiden osia (s-1), jota hoidettaessa tulee kiinnittää huomiota<br>
siihen, että alue säilyy mahdollisimman luonnonmukaisena ja ettei alueen<br>
maisemakuva muutu.<br>
Jätevesien käsittelyssä ja johtamisessa tulee noudattaa<br>
ympäristönsuojelulakia ja sen nojalla annettuja säädöksiä ja voimassa<br>
olevia kunnan ympäristönsuojelumääräyksiä sekä terveyden- ja<br>
ympäristönsuojeluviranomaisen hyväksymiä ohjeita. Rakennuslupaasiakirjoihin on liitettävä jätevesien käsittelysuunnitelma tarvittavine<br>
maaperäselvityksineen. Jätevedet tulee käsitellä sellaisella tekniikalla, ettei<br>
jätevesistä missään olosuhteissa aiheudu haittaa tai vaaraa pohjavedelle<br>
tai järven veden laadulle.<br>
<br>
Valmistelija<br>
<br>
Ympäristönsuojelusihteeri Terhi Ahava<br>
puh. 044 778 0277, sähköposti: etunimi.sukunimi(a)asikkala.fi<br>
Rakennustarkastaja Tapio Tonteri<br>
puh. 044 778 0273, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Rakennustarkastaja Tonteri Tapio<br>
Ympäristönsuojelusihteeri Ahava Terhi<br>
<br>
Päätösehdotus<br>
<br>
Asikkalan ympäristölautakunta toteaa, että hyväksymättömän Ruotsalaisen<br>
rantayleiskaavan mitoitustarkastelussa tilan muunnettu rantaviiva 1222<br>
metriä on jaettu siten, että 828,73 metriä on mitoituksella 5 rak.paikkaa/km<br>
ja 393,27 metriä on mitoitusalueella 6 rak.paikkaa/km. Tästä tulee<br>
yhteensä laskennalliseksi mitoitukseksi 6,5 rakennuspaikkaa eli<br>
pyöristettynä 6 rakennuspaikkaa. Tontunniemen ranta-asemakaavan<br>
luonnoksessa rantaviiva 1222 metriä on laskettu kokonaan mitoitusluvulla<br>
7 rakennuspaikkaa/ muunnettu rantaviiva. Näin saadaan laskennalliseksi<br>
rakennusoikeudeksi 8,55 rakennuspaikkaa eli pyöristettynä 9<br>
rakennuspaikkaa. Näin iso ero kahden kaavan välillä tulee selvittää ja<br>
perustella.<br>
S-1 -alueen rakennusoikeutta voisi tarkistaa lähinnä laiturin ja venevajan<br>
osalta.<br>
Tilan pohjoisrinteellä sijaitseva saunarakennus sijaitsee kaava-alueen<br>
maa-ja metsätalousalueella. Jos on tarkoitus säilyttää tämä<br>
rakennuspaikka tulevaisuudessa, se on muodostettava rakennuspaikaksi<br>
RA. Mikäli rakennusta ei ole tarkoitus ottaa käyttöön, tulee esimerkiksi<br>
maa- ja metsätalousalueen merkintään M lisätä, ettei alueelle sallita loma-<br>
<br>

asumiseen liittyviä rakennuksia tai rakennelmia.<br>
Alueella havaittujen uhanalaiseksi ja vaarantuneiksi lajeiksi luokiteltujen<br>
lintujen suojelemiseksi kaavamääräyksissä tulee kieltää puiden<br>
kaataminen pesintäaikaan 1.4.-31.7. muusta kuin pakottavasta syystä.<br>
Muiden rakennusten kuin saunojen ja pohjapinta-alaltaan yli 140 m2<br>
rakennusten vähimmäisetäisyyttä vesistöön ei ole kerrottu<br>
kaavamääräyksissä. Muiden rakennusten vähimmäisetäisyyden tulisi olla<br>
30 m rannasta.<br>
Jätevesien käsittelystä annettu kaavamääräys vaatii noudattamaan<br>
jätevesien käsittelystä annettuja määräyksiä. Jätevesien<br>
käsittelysuunnitelma on liitettävä rakennuslupa-asiakirjoihin. Lisäksi<br>
mainitaan, ettei jätevesistä saa aiheutua haittaa tai vaaraa pohjavedelle tai<br>
järven veden laadulle. Määräystä voisi tarkentaa Asikkalan<br>
ympäristönsuojelumääräysten etäisyysvaatimuksilla. Lisäksi on syytä<br>
mainita, että talousjätevesien imeytys-/purkupaikan tulee sijaita<br>
talousvedenottamon alapuolella.<br>
Jätehuollon osalta kaavamääräyksiin tulisi lisätä velvoite<br>
kiinteistökohtaisen jätehuollon järjestämisestä jätelain ja alueellisten<br>
jätehuoltomääräysten mukaisesti.<br>
<br>
Päätös<br>
<br>
Ehdotus hyväksyttiin.<br>
<br>
YMPLTK 22.03.2022 § 111<br>
1394/10.02.03/2021<br>
Asikkalan kunta on pyytänyt ympäristölautakunnalta lausuntoa<br>
Tontunniemen kaavaehdotusaineistosta 25.3.2022 mennessä.<br>
<br>
Valmistelija<br>
<br>
Rakennustarkastaja Tapio Tonteri<br>
puh. 044 778 0273, sähköposti: etunimi.sukunimi(a)asikkala.fi<br>
Ympäristönsuojelusihteeri Terhi Ahava<br>
puh. 044 778 0277, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Rakennustarkastaja Tonteri Tapio<br>
Ympäristönsuojelusihteeri Ahava Terhi<br>
<br>
Päätösehdotus<br>
<br>
Ympäristölautakunta lausuu Tontunniemen ranta-asemakaavan<br>
ehdotuksesta seuraavaa: Rakennustarkastaja:<br>
Kaavanlaatija ei ole antanut riittävää selvitystä kaava-alueen mitoitukseen.<br>
Hän on kritisoinut hyväksymätöntä Ruotsalaisen rantayleiskaavaa joka on<br>
ollut hänen mielestään syrjivä. Kuitenkin mitoitusluku pitäisi selvittää<br>
<br>

luonto- ja maisemaselvitysten avulla, jolloin voidaan todeta alueen ja<br>
maiseman arvot ja sitä kautta voidaan todeta mitoituksen oikeellisuus.<br>
Todettakoon, että hyväksymättömässä Ruotsalaisen rantayleiskaavassa<br>
Tontunniemen mitoitus oli 5-6 rp. Koko kaavassa taisi olla maksimi 7 rp,<br>
jolla nyt on mitoitettu Tontunniemi.<br>
Kaavanlaatijan mukaan: M-alueen merkinnän selitykseen lisätään<br>
seuraava määräys: Alueen saunamökki on purettava ennen rakennusluvan<br>
myöntämistä korttelialueelle. r-1-alueeseen lisätään seuraava määräys:<br>
Alueella ei sallita rakentamista.<br>
Ympäristönsuojelusihteeri:<br>
Suunnittelualue jalopuumetsiköineen edustaa merkittävää<br>
luonnonympäristöä, jossa toimiessa tulee olla erityisen varovainen, ettei<br>
tärkeät luontoarvot ainakaan merkittävässä määrin vaurioidu.<br>
Kaavamääräyksiin ei ole merkitty kieltoa puiden kaatamisesta lintujen<br>
pesintäaikaan, vaikka ympäristölautakunta sitä edellisessä lausunnossaan<br>
ehdotti. Tämä määräys ei estäisi esimerkiksi vaaraa aiheuttavien puiden<br>
kaatamista myös pesintäaikana, mutta muut raivaus- ja metsänhoitotyöt<br>
tulisi hoitaa pesintäajan ulkopuolella. Alueella on luontoselvityksen mukaan<br>
tavattu uhanalaisiksi ja vaarantuneiksi lajeiksi luokiteltuja lintulajeja, joten<br>
pesintärauhan turvaaminen on erityisen tärkeää.<br>
Kaavassa s-2 alueen kuvauksessa on maininta ”Alueella sijaitseva lähde<br>
pyritään ennallistamaan”. Kuka pyrkii ennallistamaan lähteen,<br>
maanomistajako? Yleensäkin suojeltavien alueenosien hoito-ohjeistusta<br>
tulisi tarkentaa niin, että alue tulee pitää koskemattomana ja vain<br>
välttämättömien hoitotoimenpiteiden tekeminen on sallittua.<br>
Päätös<br>
<br>
Ehdotus hyväksyttiin.<br>

<br>
Viranhaltijapäätökset<br>
YMPLTK 22.03.2022 § 112<br>
Ympäristölautakunnalle saatetaan tiedoksi seuraavien viranhaltijoiden<br>
viranhaltijapäätökset ajalta 16.2.2022 – 16.3.2022.<br>
Rakennustarkastaja<br>
§ 18-28 / 2022.<br>
Ympäristönsuojelusihteeri<br>
§ 3/2022 Lausunto meluilmoituksesta<br>
§ 4/2022 Maastoliikennelain 30 §:n mukainen lupa kilpailuihin ja<br>
harjoituksiin.<br>
Päätösehdotus<br>
<br>
Ympäristölautakunta päättää merkitä edellä mainitut viranhaltijapäätökset<br>
tietoon saatetuiksi ja päättää rakennustarkastajan päätösten osalta olla<br>
käyttämättä niihin kuntalain tarkoittamaa otto-oikeutta.<br>
<br>
Päätös<br>
<br>
Ehdotus hyväksyttiin.<br>

Tiedoksiantoasiat<br>
YMPLTK 22.03.2022 § 113<br>
Ympäristölautakunta merkitsee tiedokseen seuraavat<br>
ilmoitusluonteiset kirjeet ja päätökset:<br>
1.<br>
2.<br>
3.<br>
4.<br>
<br>
Hämeenmaa Oy – vuosiyhteenveto 2021 ABC Vääksyntie 2<br>
Purkupiha Oy – vuosiraportti 2021 Vääksyn kierrätyslaitos<br>
Kymijoen vesi ja ympäristö ry – Jätevedenpuhdistamon<br>
tarkkailuraportti 1/2022.<br>
Jeld-Wen Suomi Oy – vuosikertomus ja pohja- ja<br>
hulevesitarkkailu 2021.<br>
<br>
Päätösehdotus<br>
<br>
Ympäristölautakunta merkitsee tiedokseen edellä luetellut<br>
ilmoitusluontoiset kirjeet ja päätökset.<br>
<br>
Päätös<br>
<br>
Ehdotus hyväksyttiin.<br>
<br>

Muut asiat<br>
YMPLTK 22.03.2022 § 114<br>
Ympäristölautakunnan seuraava kokous pidetään 12.4.2022.<br>
Ympäristönsuojelutarkastajan virkaan valittiin Anniina Jäntti.<br>
Keskustelut yhteistyöstä Heinolan kanssa. Pyydetään seuraavaan<br>
kokoukseen Heinolan ympäristöpäällikkö Keijo Houhala esittelemään<br>
nykyistä kuntayhteistyötä.<br>
Pyydetään seuraavaan kokoukseen ilmastokoordinaattori Taina<br>
Peltonen esittelemään työtään.<br>
Keskusteltiin yleisesti rantarakentamisen periaatteista.<br>
<br>

Muutoksenhakuohje koskee pykäliä: § 107, § 108, § 109, § 111, § 112, § 113, § 114<br>
<br>
MUUTOKSENHAKUKIELTO<br>
Oikaisuvaatimusta tai kunnallisvalitusta ei saa tehdä päätöksestä, joka koskee:<br>
-<br>
<br>
-<br>
<br>
vain valmistelua tai täytäntöönpanoa (KuntaL 136 §)<br>
virka- tai työehtosopimuksen tulkintaa tai soveltamista ja viranhaltija on jäsenenä<br>
viranhaltijayhdistyksessä, jolla on oikeus panna asia vireille työtuomioistuimessa<br>
(KVhl 50 § 2 mom.)<br>
etuosto-oikeuden käyttämättä jättämistä (EtuostoL 22 §)<br>
<br>

Muutoksenhakuohje koskee pykäliä: § 110<br>
VALITUSOSOITUS<br>
Valitusoikeus<br>
<br>
Valitusaika<br>
<br>
Tähän päätökseen haetaan muutosta hallintovalituksella.<br>
Tähän päätökseen saa hakea muutosta se, johon päätös on kohdistettu tai<br>
jonka oikeuteen, velvollisuuteen tai etuun päätös välittömästi vaikuttaa ja<br>
se, jonka valitusoikeudesta laissa erikseen säädetään. Viranomainen saa<br>
hakea muutosta valittamalla myös, jos valittaminen on tarpeen<br>
viranomaisen valvottavana olevan yleisen edun vuoksi.<br>
<br>
Valitus on tehtävä 30 päivän kuluessa päätöksen tiedoksisaannista.<br>
Valitus on toimitettava valitusviranomaiselle viimeistään valitusajan<br>
viimeisenä päivänä ennen valitusviranomaisen aukioloajan päättymistä.<br>
Tiedoksisaantipäivää ei lueta valitusaikaan. Jos valitusajan viimeinen päivä<br>
on pyhäpäivä, itsenäisyyspäivä, vapunpäivä, joulu- tai juhannusaatto tai<br>
arkilauantai, saa valituksen tehdä ensimmäisenä arkipäivänä sen jälkeen.<br>
<br>
Valitusviranomainen<br>
<br>
Valitus tehdään Hämeenlinnan hallinto-oikeudelle<br>
Postiosoite: Raatihuoneenkatu 1, 13100 Hämeenlinna<br>
Käyntiosoite: Arvi Kariston katu 5<br>
Sähköpostiosoite: hameenlinna.hao(a)oikeus.fi<br>
Faksinumero: 029 56 42269<br>
Puhelinnumero: 029 56 42210<br>
Valituksen voi tehdä myös hallinto- ja erityistuomioistuinten<br>
asiointipalvelussa osoitteessa<br>
https://asiointi2.oikeus.fi/hallintotuomioistuimet.<br>
<br>
Valituksen muoto ja sisältö<br>
<br>
Valitus on tehtävä kirjallisesti. Myös sähköinen asiakirja täyttää<br>
vaatimuksen kirjallisesta muodosta.<br>
Valituksessa on ilmoitettava:<br>
1) päätös, johon haetaan muutosta (valituksen kohteena oleva päätös);<br>
<br>

2) miltä kohdin päätökseen haetaan muutosta ja mitä muutoksia siihen<br>
vaaditaan tehtäväksi (vaatimukset);<br>
3) vaatimusten perustelut;<br>
4) mihin valitusoikeus perustuu, jos valituksen kohteena oleva päätös ei<br>
kohdistu valittajaan.<br>
Valituksessa on lisäksi ilmoitettava valittajan nimi ja yhteystiedot. Jos<br>
puhevaltaa käyttää valittajan laillinen edustaja tai asiamies, myös tämän<br>
yhteystiedot on ilmoitettava. Yhteystietojen muutoksesta on valituksen<br>
vireillä ollessa ilmoitettava viipymättä hallintotuomioistuimelle.<br>
Valituksessa on ilmoitettava myös se postiosoite ja mahdollinen muu<br>
osoite, johon oikeudenkäyntiin liittyvät asiakirjat voidaan lähettää<br>
(prosessiosoite). Mikäli valittaja on ilmoittanut enemmän kuin yhden<br>
prosessiosoitteen, voi hallintotuomioistuin valita, mihin ilmoitetuista<br>
osoitteista se toimittaa oikeudenkäyntiin liittyvät asiakirjat.<br>
Valitukseen on liitettävä:<br>
1) valituksen kohteena oleva päätös valitusosoituksineen;<br>
2) selvitys siitä, milloin valittaja on saanut päätöksen tiedoksi, tai muu<br>
selvitys valitusajan alkamisen ajankohdasta;<br>
3) asiakirjat, joihin valittaja vetoaa vaatimuksensa tueksi, jollei niitä ole jo<br>
aikaisemmin toimitettu viranomaiselle.<br>
<br>
Oikeudenkäyntimaksu<br>
<br>
Pöytäkirja<br>
<br>
Muutoksenhakuasian vireille panijalta peritään oikeudenkäyntimaksu sen<br>
mukaan kuin tuomioistuinmaksulaissa (1455/2015) säädetään.<br>
<br>
Päätöstä koskevia pöytäkirjan otteita ja liitteitä voi pyytää Asikkalan<br>
kunnan kirjaamosta.<br>
Postiosoite: PL 6, 17201 Vääksy<br>
Käyntiosoite: Rusthollintie 2, 17200 Vääksy<br>
Sähköpostiosoite: kirjaamo@asikkala.fi<br>
Faksinumero: (03) 888 6268<br>
Puhelinnumero: (03) 888 6111<br>
Kirjaamon aukioloaika on maanantaista perjantaihin klo 9 - 15.<br>

<br>
Asianosaiselle lähetettävään valitusosoitukseen merkitään<br>
lähettämispäivä.<br>

